b'\n_START_ARTICLE_\nJaskolski\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa jaskolski\xc3\xafta \xc3\xa9s un sulfur de f\xc3\xb3rmula qu\xc3\xadmica Cu\xe2\x82\x93Pb\xe2\x82\x82\xe2\x82\x8a\xe2\x82\x93(Sb,Bi)\xe2\x82\x82\xe2\x82\x8b\xe2\x82\x93S\xe2\x82\x85 (x = 0,15). Cristal\xc2\xb7litza en el sistema ortor\xc3\xb2mbic en forma de cristalls en forma d\'agulla amb terminacions deficients, els quals menys d\'1 mm de llarg, a\xc3\xafllats o en agregats irregulars. La seva duresa a l\'escala de Mohs \xc3\xa9s 4. _NEWLINE_Segons la classificaci\xc3\xb3 de Nickel-Strunz, la jaskolski\xc3\xafta pertany a "02.H - Sulfosals de l\'arquetip SnS, amb Cu, Ag, Fe, Sn i Pb" juntament amb els seg\xc3\xbcents minerals: aikinita, friedrichita, gladita, hammarita, krupka\xc3\xafta, lindstr\xc3\xb6mita, meneghinita, peko\xc3\xafta, emilita, salzburgita, paarita, eclarita, giessenita, izoklake\xc3\xafta, kobellita, tintina\xc3\xafta, benavidesita, jamesonita, berryita, buckhornita, nagyagita, watkinsonita, museumita i litochlebita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa jaskolski\xc3\xafta es forma en els agregats de sulfosals i sulfurs en filons hidrotermals polimet\xc3\xa0l\xc2\xb7lics. Va ser descoberta a les mines Vena, a Hammar (N\xc3\xa4rke, Su\xc3\xa8cia). Tamb\xc3\xa9 ha estat descrita a la mina Apollo, a Raubach (Ren\xc3\xa0nia-Palatinat, Alemanya); a la mina La Concordia, a San Antonio de los Cobres (Prov\xc3\xadncia de Salta, Argentina); la mina Izok Lake, al llac Itchen (Nunavut, Canad\xc3\xa0); m\xc3\xbaltiples indrets d\'Eslov\xc3\xa0quia; a la mina Los Frailes, a Aznalc\xc3\xb3llar (Prov\xc3\xadncia de Sevilla, Sevilla); a Iilij\xc3\xa4rvi, a Kisko (Finl\xc3\xa0ndia Occidental, Finl\xc3\xa0ndia); a Cava del Ferro, a Formovolasco (Toscana, It\xc3\xa0lia); en dos indrets de R\xc3\xbassia; al dip\xc3\xb2sit d\'or Heishuigou, a la Prefectura de Longnan (Gansu, Xina)._NEWLINE_Sol trobar-se associada a altres minerals com: galena, pirrotita, calcopirita, arsenopirita, cobaltita, pirita, esfalerita, bismut, antimoni, cubanita, freibergita, izoklake\xc3\xafta, gudmundita, gersdorffita, meneghinita.'